סת' מקפרלן

סת' וודבורי מק'פרלן (באנגלית: Seth Woodbury MacFarlane; נולד ב-26 באוקטובר 1973) הוא אנימטור, מלחין, במאי, תסריטאי, מפיק, שחקן, קומיקאי, זמר ומדבב אמריקאי, שהתפרסם בעיקר בזכות סדרות האנימציה הקומיות שיצר, "איש משפחה", "אבא אמריקאי" ו"המופע של קליבלנד", שבהן הוא מדבב חלק מהדמויות.

ביוגרפיה
מקפרלן נולד בעיר קנט שבקונטיקט שבארצות הברית. כבנם של אן (סייגר) ורונלד מילטון מקפרלן. הוא ממשפחה עם שורשים באזור ניו אינגלנד עוד מן המאה ה-17. אחד מאבות אבותיו היה ויליאם ברוסטר, כומר מנוסעי המייפלאואר. הוריו הכירו והתחתנו בבוסטון, ועברו להתגורר בקנט ב-1972. ב-1991 סיים את לימודיו בתיכון.

לאחר שסיים לימודי תיכון, המשיך ללמוד קולנוע, וידאו ואנימציה בבית הספר לעיצוב של רוד איילנד , שם סיים תואר ראשון באומנות. בעת לימודיו פגש את שותפו לעתיד מאיש משפחה, מייק הנרי, שאחיו היה בן כיתתו של מקפרלן.

קריירה
כשחקן הופיע הופעות אורח במספר סדרות, בהן "בנות גילמור".

מקפרלן יצר והפיק את סדרת האנימציה האמריקאית "איש משפחה" – בה הוא מדבב דמויות ראשיות רבות: פיטר גריפין, סטואי גריפין, בריאן גריפין, גלן קווגמאייר וטום טאקר. "איש משפחה" הייתה מועמדת לכ-27 פרסי אמי ואף זכתה ב-8 מהם.

מקפרלן היה אמור לטוס בטיסה 11 של אמריקן איירליינס מבוסטון ללוס אנג'לס שרוסקה אל תוך המגדל הצפוני של מגדלי התאומים בפיגועי 11 בספטמבר, אך פספס את הטיסה. 

ב-2012 יצא לאקרנים סרטו הראשון, "טד", שבו הוא מדבב את דמותו של דב הצעצוע טד. ב-2014 ביים וכיכב בסרט "מיליון דרכים להתפגר".

מעת לעת נוהג מקפרלן לנאום באוניברסיטאות ברחבי ארצות הברית.

בשנת 2008 חתם על עסקה בשווי מאה מיליון דולר עם אולפני פוקס, שהפכה אותו למפיק וכותב הטלוויזיה היקר בהיסטוריה. בבעלותו חברת הפקות פרטית, "Fuzzy Door Productions".

בשנת 2012 יצא סרטו הקולנועי הראשו כבמאי, "טד", שם דיבב מקפרלן את דמותו של דובון הצעצוע, וכך גם בסרט ההמשך "טד 2". מקפרלן כתב לסרט הראשון את השיר "Everybody Needs a Best Friend", שקיבל מועמדות לפרס אוסקר לשיר המקורי הטוב ביותר.

בשנת 2017 שיחק לצד צ'נינג טייטום בקומדיה "לוגאן לאקי" של הבמאי סטיבן סודרברג. בסוף שנה זו עלתה לשידור סדרת דרמה-מדע בדיונית בשם "האורוויל" ברשת פוקס, שאותה יצר, כתב, הפיק וביים, ואף מככב בה בתפקיד הראשי.

כחלק מעסקה של מקפרלן עם אן-בי-סי יוניברסל, הוא עתיד לכתוב ולהפיק מיני-סדרה המבוססת על ספרו של הרמן ווק, "מלחמה וזיכרון".

בשנת 2025 שימש כתסריטאי ומפיק בסרט "האקדח מת מצחוק", הרביעי בסדרת סרטי הקאלט "האקדח מת מצחוק".

חיים אישיים
הוא מתגורר בלוס אנג'לס
שבקליפורניה.

מקפרלן מגדיר עצמו כאתאיסט.

פילמוגרפיה נבחרת
 קולנוע 
הגריל של דייוויד הסלהוף – 2010
פיית השיניים – 2010
דירת המצוירים: סרט – 2010
טד – 2012
מיליון דרכים להתפגר – 2014
טד 2 – 2015
 לשיר – 2016 (דיבוב)
 לוגאן לאקי – 2017

 טלוויזיה 
אבא אמריקאי (2005-)
האורוויל (2017)
בקול רם (2019)
איש משפחה
 טד (2024) – דיבוב

 קישורים חיצוניים 










הערות שוליים

קטגוריה:שחקני קולנוע וטלוויזיה אמריקאים
קטגוריה:קומיקאים אמריקאים
קטגוריה:חקיינים אמריקאים
קטגוריה:סאטיריקנים אמריקאים
קטגוריה:מדבבים אמריקאים
קטגוריה:אנימטורים אמריקאים
קטגוריה:במאי קולנוע אמריקאים
קטגוריה:מפיקי קולנוע אמריקאים
קטגוריה:תסריטאי קולנוע אמריקאים
קטגוריה:תסריטאי טלוויזיה אמריקאים
קטגוריה:מפיקי טלוויזיה אמריקאים
קטגוריה:במאי טלוויזיה אמריקאים
קטגוריה:זמרים-יוצרים אמריקאים
קטגוריה:זמרי ג'אז אמריקאים
קטגוריה:מלחינים אמריקאים
קטגוריה:אתאיסטים אמריקאים
קטגוריה:פעילים פוליטיים אמריקאים
קטגוריה:אמנים סוריאליסטים
קטגוריה:מנחי האוסקר
קטגוריה:איש משפחה
קטגוריה:בוגרי בית הספר לעיצוב של רוד איילנד
קטגוריה:זוכי אמי בפריים טיים: דיבוב
קטגוריה:זוכי אמי בפריים טיים: מוזיקה ומילים מקוריות
קטגוריה:זוכי פרס אנני
קטגוריה:זוכי פרס פיבודי
קטגוריה:פעילים למען זכויות להט"ב בארצות הברית
קטגוריה:פעילים למען לגליזציה של סמים קלים
קטגוריה:אמני ריפבליק רקורדס
קטגוריה:אמריקאים שנולדו ב-1973